BASES DO III CONCURSO DE PROMOCIÓN DO EMPADRONAMENTO NAS FESTAS DO CONCELLO DE SILLEDA "NAS FESTAS… SOMOS MÁIS!"
ADMINISTRACIÓN LOCAL — Municipal — Silleda (Outros documentos, notificacións e informacións públicas, 18/05/2018)

O Concello de Silleda convoca o II Concurso Nas festas… somos máis!, coa intención de promocionar a riqueza turística e paisaxística do Trasdeza, así como de fomentar o empadroamento no noso municipio. Poderán participar neste certame todos os colectivos legalmente constituídos e as Asociacións organizadoras de festas patronais e/ou gastronómicas do municipio de Silleda, e cuxos integrantes estean empadroados en Silleda (o representante deberá ser maior de 18 anos). Entenderase como ‘traballo participante’ a totalidade da campaña promocional da festa que se realice para cada evento, así como a promoción turística e de empadroamento que se leve a cabo durante o evento en cuestión. Cada organización deberá presentar unha memoria na que se especifiquen as actividades de promoción da festa e durante a mesma. Entenderanse actividades que se poidan engadir nesta convocatoria: A temática será exclusivamente a promoción do noso Concello e o fomento do empadroamento no mesmo. Valorarase a orixinalidade das iniciativas, e para levalas a cabo poderán solicitarse ao Concello de Silleda cantos materiais divulgativos sexan necesarios –sempre e cando o Concello dispoña deles e nesas datas se atope desocupado-, como poden ser os carteis enrollables turísticos (roller up), folletos informativos para a súa visualización… Haberá tres premios: 1º Premio: 1.500 € 2º Premio: 1.000 €. 3º Premio: 500 €. A dotación de cada un dos premios terá como finalidade a financiación da Festa patronal e/ou gastronómica que representa a comisión organizadora (queda constancia que o premio irá dirixido a subvencionar custes da festa –do ano en curso ou da vindeira edición en anos posteriores-, e non actos ou actividades realizados pola comisión/organización non relacionados co evento ). Poderán concurrir a este Concurso todas campañas organizadas durante este ano 2018 (dende o 1 de xaneiro e ata o 31 de decembro). O prazo para a presentación das memorias abrangue dende o 2 ao 15 de xaneiro de 2019 (ambos inclusive). Os traballos presentaranse no Rexistro Municipal. Para participar neste concurso, as diversas organizacións/comisións deberán presentar unha memoria na que se expoñan as distintas accións de promoción do noso municipio e de fomento do empadroamento en Silleda. O formato será en soporte físico (papel ou similar), no que se explique de xeito minucioso os pasos seguidos para acadar o obxeto deste Concurso. Adxuntarase o modelo de solicitude ANEXO 1 no que constarán os datos das persoas integrantes da organización, ademais da seguinte documentación: Estas bases serán publicadas na prensa, así como na páxina web do Concello de Silleda e nos distintos perfís e páxinas administradas polo mesmo. O xurado estará composto por unha comisión valorativa conformada por persoal municipal con criterio en temas de promoción do municipio, así como representantes do tecido asociativo do municipio (membros de asociacións que non teñan relación algunha coas organizacións ou festas participantes): O Presidente terá a función de desempatar no caso de que se produza algún empate ou incidencia que leve a unha situación de que as puntuacións estean igualadas entre dous ou máis participantes. De existir algún incidente ou inconvinte que conleve a algún dos membros inscritos no Xurado a non poder participar no mesmo, o posto deberá de delegarse noutra persoa do seu mesmo rango. Os traballos presentados valoraranse en base a: A. Orixinalidade e calidade da campaña, en xeral: 10 puntos. B. Duración da campaña previa á festa: 5 puntos. C. Número de posibles destinatarios na campaña e impacto no noso municipio e fóra del (en base aos medios de comunicación utilizados e distribución de cartaces e material divulgativo da festa, así como a súa repercusión nas redes sociais e outras plataformas dixitais):10 puntos. D. Contratación musical ou outro tipo de animacións (presentación, animación infantil…) en base a grupos locais (que teñan a sede no noso municipio): 5 puntos por cada grupo contratado cun máximo de 20 puntos. A participación neste concurso conleva a participación das presentes bases. Silleda a 09 de maio de 2018. O Alcalde-Presidente Asdo. Manuel Cuiña Fernández